Elmelund Skov er en ny skov ved Odense, hvis første træer blev plantet i 2002, og var i 2016 med sine 350 hektar den største enkeltstående skovplantning i 20 år, og den største skov i Odense Kommune. Skoven ligger nordvest for jernbanen og Tusindårsskoven, ved Bolbro i den sydvestlige udkant af Odense. I september 2016 blev det besluttet at opkøbe yderligere 140 hektar jord til skovrejsning. Den samlede udgift til opkøb og tilplantning forventes at blive cirka 30 millioner kroner, som finansieres af Vandcenter Syd, Odense Kommune og Naturstyrelsen.